
Parlamentul  României

Camera  Deputaţilor

Comisia pentru industrii si servicii






                 Bucureşti, 08.02.2011





                                               

               Nr.23/352/2010
AVIZ
asupra propunerii legislative pentru modificarea Legii nr.571/2003 privind Codul Fiscal, publicată în M.Of. nr.927 din 23 Decembrie 2003 (rectificată în M.Of. nr.112 din 06 Februarie 2004), cu modificările şi completările ulterioare



În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu propunerea legislativă pentru modificarea Legii nr.571/2003 privind Codul Fiscal, publicată în M.Of. nr.927 din 23 Decembrie 2003 (rectificată în M.Of. nr.112 din 06 Februarie 2004), cu modificările şi completările ulterioare, transmisă cu adresa nr. P.l.x. 758 din 29 noiembrie 2010, înregistrată sub nr.23/352 din 02 decembrie 2010.


Consiliul Legislativ, cu avizul nr.933/20.07.2010, avizează favorabil propunerea legislativă, cu observaţii şi propuneri.



Guvernul, prin actul nr.2374/09.09.2010, nu susţine adoptarea propunerii legislative.



Senatul, în  calitate de primă Cameră sesizată, a respins propunerea legislativă, în şedinţa din 24 noiembrie 2010.



Propunerea legislativă care ca obiect completarea Legii nr.571/2003 privind Codul fiscal, cu modificările şi completările ulterioare, în sensul rambursării unui procent de 2% din taxa pe valoarea adăugată, plătită la achiziţia de bunuri produse în România, către cumpărătorul final, la sfârşitul anului fiscal.



Examinarea propunerii legislative a avut loc în şedinţa comisiei din data de 08 februarie 2011.



În urma dezbaterilor, membrii comisiei au hotărât, în unanimitate, avizarea negativă a propunerii legislative, din următoarele considerente:

- consumatorii finali sunt, în mare parte, persoane fizice, şi ar fi imposibil verificarea cumpărătorului pe baza bonului fiscal, întrucât numele acestuia nu este trecut pe bon;

- se încalcă prevederile comunitare în domeniu, Directiva 2006/122/CE privind sistemul comunal taxei pe valoarea adăugată, cu modificările şi completările ulterioare. TVA este un impozit care se aplică în toate etapele de producţie şi distribuţie, precum şi pentru prestarea de servicii;
- implică modificarea prevederilor bugetului de stat.



Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.

PREŞEDINTE,
Iulian Iancu
Consilieri parlamentari, 
Viorela Gondoş

